
Acord de Parteneriat

Încheiat între,

Spitalul Clinic de Boli Infecțioase și Pneumoftiziologie „Dr. Victor Babeș” Timișoara, cu sediul în municipiul Timisoara, str. Gheorghe Adam, nr. 13, telefon: 0256-297.670, fax: 0256- 207.735, cod fiscal 2487647, reprezentat de Prof. Univ. Dr. Cristian Iulian Oancea, în calitate de manager, denumit în continuare „Solicitant – Lider de parteneriat”
și
U.A.T. Municipiul Timișoara – având sediul în B-dul C.D. Loga, nr. 1, cod poștal 300030, municipiul Timișoara, judetul Timiș, tel: 0256 969, cod fiscal 14756536, reprezentat de dl. Dominic Samuel Fritz, în calitate de primar, denumit în continuare „Ordonator principal de credit  – Partener”,

denumite în continuare, individual „Parte” și împreună „Părți”,

au convenit încheierea prezentului Acord de parteneriat în vederea depunerii, respectiv implementării Proiectului „Creșterea calității actului medical și a siguranței pacientului prin dotarea cu echipamente în vederea reducerii riscului de infecții nosocomiale”, în cadrul Investiției: I2. Dezvoltarea infrastructurii spitalicești publice - Investiția specifică: I2.4. Echipamente și materiale destinate reducerii riscului de infecții nosocomiale, din cadrul Pilonului V: Sănătate și reziliență instituțională  - Componenta 12: Sănătate, Planul Național de Redresare și Reziliență al României, după cum urmează:

Art. 1 – Obiectul Acordului
(1) Prezentul Acord de Parteneriat, denumit ȋn continuare „Acordul”, definește drepturile și obligațiile Părților și stabilește termenii și condițiile colaborării acestora ȋn vederea depunerii și implementării Proiectului „Creșterea calității actului medical și a siguranței pacientului prin dotarea cu echipamente în vederea reducerii riscului de infecții nosocomiale”, denumit în continuare „Proiect”.  
(2) Prin prezentul Acord, Ordonatorul principal de credite împuternicește Solicitantul în vederea realizării documentației aferente Proiectului prevăzut la alin. (1), precum și încărcarea Dosarului de finanțare aferent acestuia, în conformitate cu Ghidul solicitantului pentru Investiția specifică: I2.4. Echipamente și materiale destinate reducerii riscului de infecții nosocomiale din cadrul Pilonului V: Sănătate și reziliență instituțională  - Componenta 12: Sănătate - Investiția I2. Dezvoltarea infrastructurii spitalicești publice, Planul Național de Redresare și Reziliență al României, aprobat prin Ordinul ministrului sănătății nr. 2736/2022,
precum și a implementării activităților prevăzute în contractul de finanțare a proiectului.

Art. 2 – Durata Acordului 
(1)  Prezentul Acord întră în vigoare la data semnării acestuia de către Părți și este valabil până la data la care Proiectul prevăzut la art. 1 alin. (1) este implementat, prin îndeplinirea condițiilor privind sustenabilitatea și durabilitatea acestuia, dar nu mai târziu de data de 30 iunie 2026.
(2)  Prin excepție de la prevederile alin. (1), în situația în care Dosarul de finanțare aferent Proiectului nu este aprobat pentru finanțare conform Planului Național de Redresare și Reziliență al României, prezentul Acord încetează de drept la data la care acesta este respins. 
Art. 3 – Principalele responsabilități ale Părților
(1) Părțile vor adopta toate măsurile necesare, în conformitate cu prevederile legale în vigoare, în vederea asigurării Obiectului prezentului Acord, precum și în vederea îndeplinirii obligațiilor acestora. 
(2)  În vederea îndeplinirii Obiectului prezentului Acord, Părțile vor acționa în conformitate cu  legislația națională și europeană aplicabilă. 
(3)  Părțile își vor îndepliniobligațiile care le revin potrivit prezentului Acord cu eficiență, transparențășirigurozitate. Acestea se vor informa reciproc cu privire la orice aspect relevant în ceea ce privește cooperarea Părților în vederea implementării activităților care urmează a fi desfășurate. Acestea vor acționa cu bună-credință, în toate activitățile necesare implementării Proiectului, în interesul realizării acestuia cu succes conform Planului Național de Redresare și Reziliență al României.
Art. 4 – Drepturile și Obligaţiile Ordonatorului principal de credite
(1) Ordonatorul principal de credite își rezervă dreptul de a verifica informațiile și documentele aferente Dosarului de finanțare întocmit de către Solicitant, precum și stadiul de implementare a Proiectului, în vederea îndeplinirii Obiectului prezentului Acord. 
(2) Ordonatorul principal de credite va realiza toate demersurile necesare, în conformitate cu prevederile legale în vigoare, în vederea semnării Hotărârii de aprobare a Proiectului, prevăzută în Anexa nr. 11 la Ordinul ministrului sănătății nr. 2736/2022 pentru aprobarea Ghidului solicitantului pentru Investiția specifică: I2.4. Echipamente și materiale destinate reducerii riscului de infecții nosocomiale din cadrul Pilonului V: Sănătate și reziliență instituțională  - Componenta 12: Sănătate - Investiția I2. Dezvoltarea infrastructurii spitalicești publice, Planul Național de Redresare și Reziliență al României, în funcție de specificul acestuia.
(3) Ordonatorul principal de credite va pune la dispoziția solicitantului, din bugetul local, toate fondurile necesare pentru implementarea proiectului „Creșterea calității actului medical și a siguranței pacientului prin dotarea cu echipamente în vederea reducerii riscului de infecții nosocomiale”, potrivit contractului de finanțare, prin transferuri din bugetul local în bugetul Spitalului Clinic de Boli Infecțioase și Pneumoftiziologie „Dr. Victor Babeș” Timișoara.
Creditele de angajament și creditele bugetare aferente proiectului „Creșterea calității actului medical și a siguranței pacientului prin dotarea cu echipamente în vederea reducerii riscului de infecții nosocomiale”, sunt parte componentă a bugetului unității sanitare și se aprobă odată cu aprobarea  Bugetului General al Municipiului Timișoara.

Art. 5 – Drepturile și Obligaţiile Solicitantului
(1) Solicitantul este responsabil de informațiile și documentele aferente Dosarului de finanțare aferent Proiectului, în conformitate cu Ghidul solicitantului pentru Investiția specifică I2.4. - Echipamente și materiale destinate reducerii riscului de infecții nosocomiale din cadrul Pilonului V: Sănătate și reziliență instituțională  - Componenta 12: Sănătate - Investiția I2. Dezvoltarea infrastructurii spitalicești publice, Planul Național de Redresare și Reziliență al României, aprobat prin Ordinul ministrului sănătății nr. 2736/2022, precum și în conformitate cu prevederile legale în vigoare. 
(2) Solicitantul este obligat să depună Dosarul de finanțare aferent Proiectului, în termenul prevăzut de Ghidul solicitantului prevăzut la alin. (1). 
(3) Solicitantul este obligat să numească persoane în cadrul unei unități de implementare și monitorizare a proiectelor în conformitate cu prevederile Ghidului solicitantului prevăzut la alin. (1).
(4) Solicitantul este obligat să respecte toate drepturi și obligațiilecare aferente participării la apelul de proiect aferent Investiției specifice specifică I2.4. - Echipamente și materiale destinate reducerii riscului de infecții nosocomiale din cadrul Pilonului V: Sănătate și reziliență instituțională  - Componenta 12: Sănătate - Investiția I2. Dezvoltarea infrastructurii spitalicești publice, Planul Național de Redresare și Reziliență al României.
(5) Solicitantul are dreptul și obligația de a încărca Dosarul de finanțare aferent Proiectului pe platforma dedicată apelurilor de proiecte finanțate din Planul Național de Redresare și Reziliență al României, https://proiecte.pnrr.gov.ro.
(6) Solicitantul este obligat să restituie Ordonatorului principal de credite – Municipiul Timișoara sumele  puse la dispoziție de către Ordonatorul principal de credite în vederea implementării proiectului, în termen de maxim 5 zile de la rambursarea acestora.
(7) Solicitantul are obligația de a restitui Partenerului Municipiul Timișoara toate sumele reprezentând cheltuieli  neeligibile și cheltuieli conexe aferente proiectului „Creșterea calității actului medical și a siguranței pacientului prin dotarea cu echipamente în vederea reducerii riscului de infecții nosocomiale”, dacă aceste costuri au survenit din vina Solicitantului. 

Art. 7 – Dispoziții finale 

(1) Orice comunicare între Părți, referitoare la îndeplinirea prezentului Acord, trebuie sa fie transmisă în scris.
(2) Orice document scris trebuie înregistrat, atât în momentul transmiterii cât și în momentul primirii.
(3) Comunicările între Părți se pot face și prin telefon, fax sau e-mail cu condiția confirmării în scris a primirii comunicării.

Părțile au convenit să încheie astăzi, .............................., la sediul U.A.T. Municipiul Timioșara, prezentul Acord, în două exemplare originale, câte unul pentru fiecare parte.


	   Ordonator principal de credite 
   U.A.T. Municipiul Timișoara
  

               

               Primar 
  Dominic Samuel Fritz

	                               Solicitant
         Spitalul Clinic de Boli Infecțioase și   
         Pneumoftiziologie „Dr. Victor Babeș”               
                             Timișoara 
                               

                               Manager
          Prof. Univ. Dr. Cristian Iulian Oancea

